बांकी गांव निवासी अखिलेश शिवहरे ने पुलिस अधीक्षक को संबोधित प्रार्थना पत्र में कहा है कि उसकी शादी मुस्करा थानाक्षेत्र जखेड़ी गांव निवासी हरनारायण शिवहरे की पुत्री रामकुमारी से 7 मई 2004 को हुई थी। शादी के बाद दो पुत्रियां हुईं, लेकिन उसकी पत्नी स्वच्छंद विचारों वाली है। वह लगातार उसे और परिजनों को प्रताड़ित कर रही है। अखिलेश ने आरोप लगाया कि उसकी पत्नी की छह बहनें है। उनके एक सुमन जो जालौन में ब्याही थी उसकी मौत 6 जून 2011 को हुई। आरोप लगाया कि सुमन की मौत के बाद ससुर ने ससुरालियों से अवैध धन वसूला था। इसी तरह पत्नी की दूसरी बहन रमा भी आत्महत्या कर चुकी है। अखिलेश का आरोप है कि पत्नी की इन हरकतों का मेरे सास-ससुर खुलकर समर्थन करते हैं।